Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 15/11/4404	Nové Zámky, 11.5.2012
EEČ : 2-33-51-2012

U Z N E S E N I E

Trestná vec:	obvinená XXXXX a spol. 
Prečin:	neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Nové Zámky
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako štatutárni zástupcovia - konatelia spoločnosti v mene spoločnosti XXXXX so sídlom XXXXX, XXXXX, IČO: XXXXX ako zamestnávateľ - platiteľ a odvádzateľ poistného, registrovaný v Sociálnej poisťovni pobočka XXXXX, podľa predložených mesačných výkazov poistného a príspevkov za obdobie od 01.12.2009 do 28.02.2010  mali podľa predložených mesačných výkazov poistného a príspevkov, povinnosť odviesť za zamestnancov poistné na sociálne poistenie na účet Sociálnej poisťovne pobočka XXXXX, avšak kontrolou platenia poistného sociálnou poisťovňou bolo zistené, že poistné za vyššie uvedené obdobie nebolo ani po výzve odvedené, pričom uvedené poistné svojim zamestnancom z mesačnej mzdy zamestnávateľom bolo zrazené, čím svojim konaním spôsobili Sociálnej poisťovni   pobočka XXXXX, škodu v celkovej výške 494,80 €,

Právna veta:
lebo zanikla trestnosť činu
Odôvodnenie:
	Vyšetrovateľka Okresného riaditeľstva  PZ, Odboru kriminálnej polície XXXXX uznesením pod číslom ORP-XXXXX zo dňa 10.01.2011 v zmysle § 199 odsek 1 Trestného poriadku začala trestné stíhanie a uznesením pod uvedeným číslom zo dňa 24.11.2011 v zmysle § 206 odsek 1 Trestného poriadku vzniesla obvinenie XXXXX, XXXXX a XXXXX pre prečin neodvedenia dane a poistného podľa § 277 odsek 1 Trestného zákona spolupáchateľstvom podľa § 20 Trestného zákona na tom skutkovom základe, že ako štatutárni zástupcovia - konatelia spoločnosti v mene spoločnosti XXXXX, XXXXX, IČO: XXXXX ako zamestnávateľ - platiteľ a odvádzateľ poistného, registrovaný v Sociálnej poisťovni pobočka XXXXX, podľa predložených mesačných výkazov poistného a príspevkov za obdobie od 01.12.2009 do 28.02.2010  mali podľa predložených mesačných výkazov poistného a príspevkov, povinnosť odviesť za zamestnancov poistné na sociálne poistenie na účet Sociálnej poisťovne pobočka XXXXX, avšak kontrolou platenia poistného sociálnou poisťovňou bolo zistené, že poistné za vyššie uvedené obdobie nebolo ani po výzve odvedené, pričom uvedené poistné svojim zamestnancom z mesačnej mzdy zamestnávateľom bolo zrazené, čím svojim konaním spôsobili Sociálnej poisťovni   pobočka XXXXX škodu v celkovej výške 494,80 €.
	Dňa 27.04.2012 predložila vyšetrovateľka vyšetrovací spis s návrhom na zastavenie trestného stíhania podľa § 215 odsek 1 písmeno h/ Trestného  poriadku s poukazom na § 86 písmeno e/ Trestného  zákona.
	Preskúmaním obsahu spisového materiálu som zistil, že vyšetrovateľka  vykonala v podstate rozsiahle dokazovanie, v rámci ktorého vypočula obvinených, zástupcu poškodeného, do konania pribrala znalkyňu z odboru ekonómie, ktorá vypracovala znalecký posudok a zadovážila potrebné listinné dôkazy. Z výpovedí obvinených vyplýva, že ako konatelia s rovnakým postavením sa nevedeli zhodnúť na spôsobe úhrady svojho dlhu.
	Zo záverov znaleckého posudku z odboru ekonómie, ktorý vypracovala XXXXX dňa 21.10.2011 vyplýva, že spoločnosť XXXXX.,  ktorú konatelia  spoločne zastupovali, mala v čase splatnosti poistného dostatok finančných prostriedkov. 
	Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikne trestnosť činu. 
	Podľa § 86 písmeno e/ Trestného zákona trestnosť činu zaniká aj vtedy, ak ide o trestný čin nezaplatenia dane a poistného podľa § 278 alebo neodvedenia dane a poistného podľa § 277 a splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
	Ako to vyplýva z oznámenia Sociálnej poisťovne - pobočka XXXXX, zo    dňa 25.04.2012, pod číslom XXXXX, platiteľ poistného spoločnosť XXXXX XXXXX svoju pohľadávku dňa 20.04.2012  uhradila  v plnom rozsahu.
	S poukazom na uvedené je teda zrejmé, že obvinení naplnili atribúty uvedené v § 86 písmeno e/ Trestného zákona, a preto bolo potrebné, nakoľko zanikla trestnosť ich konania, trestné stíhanie voči  nim  pre prečin neodvedenia dane a poistného podľa § 277 odsek 1 Trestného zákona v zmysle § 215 odsek 1 písmeno h/ Trestného poriadku zastaviť. 
	Týmto uznesením nie je dotknutý nárok poškodeného na náhradu škody, ktorú si môže uplatniť v konaní vo veciach občianskoprávnych.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Vojtek
prokurátor